මාතලේ දිස්ත්‍රික්කයට දැඩි තර්ජනයක් වූ ’නැට්ට කොටා ’නමින් මිනිසුන් හඳුන්වන දෑස් නොපෙනෙන හා කන් නෑසෙන දැවැන්ත දරුණු වල් අලියා ඇල්ලීම සඳහා පෙරේදා (02) සහ ඊයේ (03) වනජීවි නිළධාරින් ක්‍රීයාත්මක කළ මෙහෙයුම අවසානයේ වල් අලියා අල්ලා ගස් බැදීමට සමත්වීය.දිගු කලක සිට ඇලහැර, බකමූණ, සීගිරිය ,නාලන්ද , නාඋල , මඩවල, යටවත්ත, රත්තොට, රත්ගම්මන, අඹන, කැටවල, හාඩුව, පල්ලේපොල ආදි ගම්මාන වල බව බෝග විනාශ කරමින් දේපලවලට අලාභ හානි කරමින් ජනතාව බිය වැද්දු නැට්ට කොටා ඇල්ලීමට ඇලහැර අඩවි ආරක්ෂක කේ, රන්ජිත් විජිත මහතාගේ උපදෙස් පරිදි වයඹ අලි ඇල්ලිමේ වන ජීවි නිළධාරි කන්ඩායම සමග නිලධාරින් 21 දෙනෙකු මෙහෙයුමට සහභාගි වූහ.මාතලේ ඉඹුලන්දන්ඩ විහාරස්ථානයේ දෙවැනි දා රාත්‍රියේ කඳවුරු ලා සිටි වන ජීවි නිළධාරින් මෙහෙයුම ක්‍රියාත්මක කරනු ලැබීය.වන අලියා රැදී සිටි ප්‍රදේශය දැඩි බෑවුම් සහිත දුෂ්කර ප්‍රදේශයක් බැවින් මෙහෙයුම සඳහා නිළධාරින්ට මහත් පරික්ෂමයක් දැරිමට සිදුවිය.වන ජිවි වෛද්‍ය ඒකකයේ වෛද්‍ය ධර්මකීර්ති,චන්දන ජයසිංහ යන මහත්වරු අවස්ථා ගනනාවක දී නිර්වින්දන ඖෂධ යොදමින් පැය 48 ට අධිික කාලයක් දැඩි වෙහෙසක් දරා අලියා නිර්වින්දනය කිරිමෙන් පසු වජිවි නිළධාරින් විසින් අලියා ගස් බදින ලදි.වන ජීවි දෙපාර්තමේන්තුවේ අනුමැතියෙන් අනතුරුව අලියා සුදුසු ප්‍රදේශයකට මුදා හරින බව කේ.රන්ජිත් විජිත මහතා පැවසීය.මෙම අවස්ථාවට සහභාගි වූ මාතලේ ප්‍රාදේහිය මහ ලේකම් කේ.පී.කේ.එල්.පි. මදුවන්ති මහත්මිය පැවසුවේ ජනතාවට මහත් කරදරයක් වූ මේ වල් ඇල්ලීමට මැදිහත්වූ බවයි.